CELEX: 52014PC0462
Language: mt
Date: 2014-07-16
Title: Proposta għal REGOLAMENT TAL-KUNSILL li jaġġusta, mill-1 ta’ Lulju 2011, l-1 ta' Lulju 2012 u l-1 ta' Lulju 2013 ir-rata ta' kontribuzzjoni għall-iskema tal-pensjonijiet tal-uffiċjali u l-aġenti l-oħra tal-Unjoni Ewropea

|
			
		
		
		52014PC0462
		
			Proposta għal REGOLAMENT TAL-KUNSILL li jaġġusta, mill-1 ta’ Lulju 2011, l-1 ta' Lulju 2012 u l-1 ta' Lulju 2013 ir-rata ta' kontribuzzjoni għall-iskema tal-pensjonijiet tal-uffiċjali u l-aġenti l-oħra tal-Unjoni Ewropea /* COM/2014/0462 final - 2014/0214 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
 Ir-raġunijiet għall-proposta u l-għanijiet tagħha Wara d-dħul fis-seħħ tar-Regolament Nru 1023/2013, li jemenda r-Regolamenti tal-Persunal b’effett mill-1 ta’ Jannar 2014, din il-proposta għandha l-għan li ssolvi l-kwistjonijiet pendenti rigward l-aġġustament tar-rata tal-kontribuzzjoni għall-iskema tal-pensjonijiet għas-snin 2011, 2012 u 2013, bil-għan li ttemm kawża pendenti quddiem il-Qorti tal-Ġustizzja (C-453/12) u li tevita aktar litigazzjoni dwar din il-kwistjoni. 
 Kuntest Ġenerali Skont l-Artikolu 83a(3) tar-Regolamenti tal-Persunal[1], fl-okkażjoni tal-istima attwarja ta’ kull ħames snin, b’konformità mal-Anness XII u sabiex jiġi żgurat il-bilanċ tal-iskema, il-Kunsill jiddeċiedi dwar ir-rata tal-kontribuzzjoni u kull bidla fl-età tal-pensjoni. Skont l-Artikolu 83a(4) tar-Regolamenti tal-Persunal, il-Kummissjoni tippreżenta kull sena lill-Kunsill verżjoni aġġornata tal-valutazzjoni attwarja, b’konformità mal-Artikolu 1(2) tal-Anness XII. Fejn jintwera li hemm qabża ta' mill-anqas 0,25 punti bejn ir-rata tal-kontribuzzjoni applikata bħalissa u r-rata meħtieġa biex jinżamm il-bilanċ attwarju, il-Kunsill jikkunsidra jekk ir-rata għandhiex tkun applikata, skont l-arranġamenti stabbiliti fl-Anness XII. Skont l-Artikolu 13 tal-Anness XII tar-Regolamenti tal-Persunal, il-Eurostat ippreżenta r-rapporti meħtieġa skont id-dispożizzjonijiet t'hawn fuq li jiddeterminaw r-rati tal-kontribuzzjoni meħtieġa biex jinżamm il-bilanċ attwarju tal-iskema tal-pensjonijiet għall-2011, l-2012 u l-2013. Skont l-Artikolu 19 tal-Anness XIII għar-Regolamenti tal-Persunal, kif emendat l-aħħar mir-Regolament Nru 1023/2013 tal-Parlament Ewropew u tal-Kunsill, l-Artikolu 83a u l-Anness XII tiegħu, kif inhuma fis-seħħ qabel l-1 ta’ Novembru 2013, jibqgħu fis-seħħ esklużivament għall-iskop ta’ kwalunkwe aġġustament meħtieġ għall-konformità mas-sentenza tal-Qorti tal-Ġustizzja tal-Unjoni Ewropea skont l-Artikolu 266 tat-TFUE dwar l-applikazzjoni ta’ dawk id-dispożizzjonijiet. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
 Konsultazzjoni mal-partijiet interessati 
 Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta ġew diskussi mar-rappreżentanti tal-persunal skont il-proċeduri xierqa. 
 Sommarju tat-tweġibiet riċevuti u l-mod ta' kif ġew ikkunsidrati Il-proposta tikkunsidra l-opinjonijiet tal-partijiet ikkonsultati. 
 Ġbir u użu ta’ għarfien espert 
 Il-kalkolu tar-rata tal-kontribuzzjoni tal-pensjoni ġiet ivvalidata minn espert attwarju (konsulent estern). 
 Valutazzjoni tal-impatt L-għan tal-proposta huwa li taġġusta r-rata ta' kontribuzzjoni għall-iskema tal-pensjoni tal-uffiċjali u aġenti oħra tal-Unjoni Ewropea għas-snin 2011, 2012 (aġġustamenti fis-sena) u l-2013 (aġġustament ta' kull ħames snin) sabiex jinżamm il-bilanċ attwarju tal-iskema. Il-leġiżlazzjoni kif kienet fis-seħħ sal-aħħar tal-2013 ma ppermettiet l-ebda alternattiva. 
3.           ELEMENTI ĠURIDIĊI
TAL-PROPOSTA
Sabiex ikunu konformi mas-sentenza tal-Qorti
tal-Ġustizzja fil-Kawża C-63/12, il-Parlament Ewropew u l-Kunsill
adottaw ir-Regolamenti Nru 422/2014 u Nru 423/2014
tas-16 ta’ April 2014, li jaġġustaw rispettivament
b’effett mill-1 ta’ Lulju 2011 u mill-1 ta’ Lulju 2012,
ir-remunerazzjoni u l-pensjonijiet tal-uffiċjali u ta’ aġenti
oħra tal-Unjoni Ewropea u l-koeffiċjenti ta' korrezzjoni li japplikaw
għalihom. Dan kien parti minn approċċ globali biex jiġi
saldat tilwim rigward l-aġġustamenti tal-2011 u l-2012
tar-remunerazzjoni u l-pensjonijiet u
l-aġġustament tal-2011 kontribuzzjoni tal-pensjoni, li
rriżulta f’aġġustament ta’ 0 % għall-2011 u 0,8 %
għall-2012.
Dawn l-aġġustamenti tas-salarji u
l-pensjonijiet tal-persunal tal-UE jeħtieġu l-aġġustament retroattiv
rispettiv tar-rata tal-kontribuzzjoni għall-iskema tal-pensjonijiet
għas-sena 2013. Barra minn hekk, l-għan
tal-Artikolu 19 tal-Anness XIII tar-Regolamenti tal-Persunal, kif
emendat l-aħħar bir-Regolament (UE, Euratom) Nru 1023/2013
tal-Parlament Ewropew u tal-Kunsill, hu li permezz tiegħu
l-istituzzjonijiet ikunu jistgħu jieħdu l-miżuri
meħtieġa biex jinstab saldu għat-tilwim tagħhom rigward
l-aġġustamenti tal-2011 u l-2012 tar-rimunerazzjoni u l-pensjonijiet
u għall-aġġustament tal-2011 tal-kontribuzzjoni tal-pensjonijiet
f'konformità ma' sentenza tal-Qorti tal-Ġustizzja, filwaqt li
jittieħed kont debitu tal-aspettattivi leġittimi tal-persunal li
l-istituzzjonijiet għandhom jieħdu deċiżjoni kull sena dwar
l-aġġustament tar-rimunerazzjoni u l-pensjonijiet tagħhom u
r-rata tal-kontribuzzjoni għall-iskema tal-pensjonijiet. 
F’konformità mal-Artikolu 13 tal-Anness
XII tar-Regolamenti tal-Persunal, l-Eurostat ippreżenta rapporti dwar
l-eżamijiet attwarji tal-iskema tal-pensjonijiet tal-2011, 2012 u 2013, li
jaġġornaw il-parametri msemmija f’dak l-Anness. Skont dawn
il-valutazzjonijiet, ir-rata tal-kontribuzzjoni meħtieġa biex
jinżamm il-bilanċ attwarju tal-iskema tal-pensjonijiet hija ta’
11,0 % tas-salarju bażiku għall-2011[2], 9,9 % tas-salarju
bażiku għall-2012[3]
u 10,6 % tas-salarju bażiku għall-2013[4]. Fl-interess
tal-bilanċ attwarju tal-iskema tal-pensjonijiet tal-uffiċjali u
l-ħaddiema l-oħra tal-Unjoni Ewropea, ir-rata tal-kontribuzzjoni
għandha għalhekk tiġi aġġustata għal:
·                        
11,0% b’effett mill-1 ta’ Lulju 2011:
·                        
10,0% b’effett mill-1 ta’ Lulju 2012[5]; kif ukoll 
·                        
10,6 % b’effett
mill-1 ta’ Lulju 2013.
Barra minn hekk, skont l-Artikolu 83a(3)
tar-Regolamenti tal-Persunal, fl-okkażjoni tal-valutazzjoni attwarja ta'
kull ħames snin b’konformità mal-Anness XII u sabiex jiġi
żgurat il-bilanċ tal-iskema, il-Kunsill jiddeċiedi dwar ir-rata
tal-kontribuzzjoni. 
Il-valutazzjoni attwarja tal 2013 tal-iskema
tal-pensjonijiet, tikkostitwixxi dan it-tip ta’ valutazzjoni ta’ kull
ħames snin, li teħtieġ li l-Kummissjoni twettaq valutazzjoni
sħiħa tal-iskema għal dan il-perjodu ta’ referenza sabiex
jiġi żgurat li r-rata applikata ta’ kontribuzzjoni tal-pensjoni
żżomm l-iskema tal-pensjonijiet f’bilanċ attwarju. Valutazzjoni
ta’ kull ħames snin bħal din tippresupponi neċessarjament
l-iffissar tar-rata tal-kontribuzzjoni tal-pensjoni għall-2011, li
għadha ma ġietx deċiża definittivament mill-Kunsill, u
l-aġġustament mill-ġdid tar-rata tal-kontribuzzjoni
tal-pensjonijiet tal-2012 kif indikat fil-premessa (4) tar-Regolament tal-Kunsill
Nru 1331/2013 tal-10 ta’ Diċembru 2013. 
L-aġġustament ta' kull sena propost
tar-rata tal-kontribuzzjoni għall-iskema tal-pensjonijiet għall-2011
skont l-Artikolu 83a(4) SR huwa suġġett għal rikors
pendenti quddiem il-Qorti Ewropea tal-Ġustizzja (C-453/12). Madankollu,
fuq talba mill-Kummissjoni, il-Qorti ssospendiet din il-kawża sabiex
tħalli lok għall-partijiet biex jaslu għal soluzzjoni
leġiżlattiva globali tal-kwistjonijiet kollha relatati mar-rata ta’
kontribuzzjoni tal-pensjoni, wara s-sentenza tagħha fil-kawża C-63/12
dwar l-aġġustament annwali tal-2011 tar-remunerazzjoni u
l-pensjonijiet, kif previst fl-Artikolu 19 tal-Anness XIII tar-Regolamenti
tal-Persunal. Il-proposta attwali tal-Kummissjoni għandha l-għan li
twitti t-triq għal saldu fil-kawża C-453/12 u li tevita aktar
litigazzjoni relatata mar-Regolamenti tal-Persunal “antiki”.
Għalhekk, sabiex tiżgura li r-rata
tal-kontribuzzjoni tal-pensjoni applikata żżomm l-iskema tal-pensjoni
fil-bilanċ attwarju għall-perjodu ta’ kull ħames snin ta’
referenza u biex tippermetti lill-istituzzjonijiet, bħala parti
mill-approċċ globali biex jiġi saldat it-tilwim, biex tieħu
l-miżuri meħtieġa rigward l-aġġustament tar-rata
tal-kontribuzzjoni tal-pensjoni skont il-prinċipji ta’ kooperazzjoni leali
fost l-istituzzjonijiet, u filwaqt li jitqiesu l-aspettattivi leġittimi
tal-persunal, il-Kummissjoni tippreżenta proposta għal Regolament
tal-Kunsill, li taġġusta mill-1 ta’ Lulju 2011,
l-1 ta’ Lulju 2012 u l-1 ta’ Lulju 2013, ir-rata
tal-kontribuzzjoni għall-iskema tal-pensjonijiet tal-uffiċjali u
aġenti oħra.
4.           IMPLIKAZZJONI BAĠITARJA
L-impatt fuq id-dħul
tal-aġġustament tar-rata tal-kontribuzzjoni għall-iskema
tal-pensjonijiet huwa ddettaljat fid-dikjarazzjoni finanzjarja li tinsab
fl-Anness għal din il-Proposta.
2014/0214 (NLE)
Proposta għal
REGOLAMENT TAL-KUNSILL
li jaġġusta, mill-1 ta’ Lulju 2011,
l-1 ta' Lulju 2012 u l-1 ta' Lulju 2013 ir-rata
ta' kontribuzzjoni għall-iskema tal-pensjonijiet tal-uffiċjali u
l-aġenti l-oħra tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra r-Regolamenti tal-Persunal
tal-Uffiċjali tal-Unjoni Ewropea u l-Kundizzjonijiet tal-Impjieg ta'
Aġenti Oħra tal-Unjoni Ewropea, stabbiliti permezz tar-Regolament
(KEE, Euratom, KEFA) Nru 259/68[6],
u b'mod partikolari l-Artikolu 83a u l-Anness XII tiegħu, 
Wara li kkunsidra l-proposta mill-Kummissjoni
Ewropea,
Billi:
(1)                   
L-għan tal-Artikolu 19
tal-Anness XIII tar-Regolamenti tal-Persunal, kif emendat
l-aħħar bir-Regolament Nru 1023/2013 tal-Parlament Ewropew u
tal-Kunsill, hu li permezz tiegħu l-istituzzjonijiet ikunu jistgħu
jieħdu l-miżuri meħtieġa biex jiġi saldat it-tilwim
tagħhom rigward l-aġġustamenti tal-2011 u l-2012
tar-rimunerazzjoni u l-pensjonijiet u għall-aġġustament tal-2011
tar-rata tal-kontribuzzjoni għall-iskema tal-pensjonijiet f'konformità ma'
sentenza tal-Qorti tal-Ġustizzja, filwaqt li tittieħed
kunsiderazzjoni dovuta tal-aspettattivi leġittimi tal-persunal li
l-Kunsill għandu jieħu deċiżjoni kull sena dwar
l-aġġustament tar-rata tal-kontribuzzjoni għall-iskema tal-pensjonijiet.
(2)                   
Bħala parti minn approċċ globali
biex jiġi saldat it-tilwim u biex ikunu konformi mas-sentenza tal-Qorti
tal-Ġustizzja fil-Kawża C-63/12, il-Parlament Ewropew u l-Kunsill
adottaw ir-Regolamenti Nru 422/2014 u Nru 423/2014
tas-16 ta’ April 2014, li jaġġustaw rispettivament
b’effett mill-1 ta’ Lulju 2011 u
mill-1 ta’ Lulju 2012, ir-remunerazzjoni u l-pensjonijiet
tal-uffiċjali u ta’ aġenti oħra tal-Unjoni Ewropea. Dawn
l-aġġustamenti jeħtieġu l-aġġustament retroattiv
rispettiv tar-rata tal-kontribuzzjoni għall-iskema tal-pensjonijiet
għas-snin 2011, 2012 u 2013. 
(3)                   
F’konformità mal-Artikolu 13 tal-Anness XII
tar-Regolamenti tal-Persunal, l-Eurostat ippreżenta rapporti dwar
l-eżamijiet attwarji tal-iskema tal-pensjonijiet tal-2011, 2012 u 2013, li
jaġġornaw il-parametri msemmija f’dak l-Anness. Skont din
il-valutazzjoni, ir-rata tal-kontribuzzjoni meħtieġa biex jiġi
żgurat il-bilanċ attwarju tal-iskema tal-pensjonijiet hija ta’
11,0 % mill-1 ta' Lulju 2011, 10,0%
mill-1 ta' Lulju 2012 u 10,6% mill-1 ta' Lulju 2013.

(4)                   
Fl-interess tal-bilanċ attwarju tal-iskema
tal-pensjonijiet tal-uffiċjali u l-aġenti l-oħra tal-Unjoni
Ewropea, ir-rata tal-kontribuzzjoni għandha għalhekk tiġi
aġġustata retroattivament għal 11,0 % tas-salarju
bażiku mill-1 ta’ Lulju 2011, 10,0 % tas-salarju
bażiku mill-1 ta’ Lulju 2012 u 10,6 % tas-salarju
bażiku mill-1 ta’ Lulju 2013. 
ADOTTA DAN IR-REGOLAMENT:
Artikolu 1
B'effett mill-:
–                        
1 ta’ Lulju 2011, ir-rata
tal-kontribuzzjoni msemmija fl-Artikolu 83(2) tar-Regolamenti tal-Persunal
tkun ta' 11,0 %.
–                        
1 ta’ Lulju 2012, ir-rata
tal-kontribuzzjoni msemmija fl-Artikolu 83(2) tar-Regolamenti tal-Persunal
tkun ta' 10,0 %.
–                        
1 ta’ Lulju 2013, ir-rata
tal-kontribuzzjoni msemmija fl-Artikolu 83(2) tar-Regolamenti tal-Persunal
tkun ta' 10,6 %.
Artikolu 2
Dan ir-Regolament jidħol
fis-seħħ l-għada tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           ISEM TAL-PROPOSTA:
Proposta għal
Regolament tal-Kunsill li taġġusta,
mill-1 ta’ Lulju 2011, l-1 ta' Lulju 2012 u Lulju
2013, ir-rata tal-kontribuzzjoni tal-iskema tal-pensjonijiet tal-uffiċjali
u l-aġenti l-oħra tal-Unjoni Ewropea.
2.           LINJI BAĠITARJI:
Kapitolu u
Artikolu:
400 Taxxa fuq
is-salarji tal-uffiċjali u l-aġenti oħra
Totali ta’
intitolamenti stabbiliti għall-2011: EUR 538,2 miljun
Totali ta’
intitolamenti stabbiliti għall-2012: EUR 548,9 miljun
Totali ta’
intitolamenti stabbiliti għall-2013: EUR 569,1 miljun
Linja
baġitarja tal-2014: EUR 590,5 miljun
404 Imposta ta'
solidarjetà:
Totali ta’
intitolamenti stabbiliti għall-2011: EUR 63,1 miljun
Totali ta’
intitolamenti stabbiliti għall-2012: EUR 64,3 miljun
Linja
baġitarja: EUR 68,3 miljun
410
Kontribuzzjonijiet tal-persunal għall-iskema tal-pensjonijiet
Totali ta’
intitolamenti stabbiliti għall-2011: EUR 456,4 miljun
Totali ta’
intitolamenti stabbiliti għall-2012: EUR 449,3 miljun
Totali ta’
intitolamenti stabbiliti għall-2013: EUR 445,6 miljun
Linja
baġitarja tal-2014: EUR 435,6 miljun
3.           IMPATT FINANZJARJU 
¨      Il-proposta
ma għandhiex implikazzjonijiet finanzjarji
ý      Il-proposta
ma għandha l-ebda impatt finanzjarju fuq l-infiq iżda għandha
impatt finanzjarju fuq id-dħul – l-effett huwa kif ġej:
(EUR
miljuni sa punt deċimali wieħed)
 Linja baġitarja || Dħul || Perjodu ta’ sitt xhur mill-01/07/2011 || Perjodu ta’ sitt xhur mill-01/01/2012 || Perjodu ta’ sitt xhur mill-01/07/2012 || Perjodu ta’ sitt xhur mill-01/01/2013 || Perjodu ta’ sitt xhur mill-01/07/2013 || 2014 
 Artikolu 400 || L-impatt fuq ir-riżorsi proprji || 2,5 || 2,4 || 2,7 || 2,6 || -1,4 || -2,7 
 Artikolu 404 || L-impatt fuq ir-riżorsi proprji || 0,6 || 0,6 || 0,7 ||   ||   || -0,8 
 Artikolu 410 || L-impatt fuq ir-riżorsi proprji || -11,8 || -11,6 || -12,7 || -12,6 || 6,5 || 12,7 
 Is-sitwazzjoni wara l-azzjoni 
   || 2015 || 2016 || 2017 || 2018 || 2019 
 Artikolu 400 || -2,7 || -2,7 || -2,7 || -2,7 || -2,7 
 Artikolu 404 || -0,8 || -0,8 || -0,8 || -0,8 || -0,8 
 Artikolu 410 || 12,7 || 12,7 || 12,7 || 12,7 || 12,7 
4.           RIMARKI OĦRA
Il-metodu
tal-kalkolu:
Kontribuzzjoni
tal-pensjoni = il-kontribuzzjoni l-ġdida –
l-ammont ibbaġittjat għas-sena kurrenti 
Il-kontribuzzjoni l-ġdida = l-ammont ibbaġittjat x ir-rata
l-ġdida/ir-rata fis-seħħ
Effett
taż-żieda fit-taxxa= 21 %
tal-varjazzjoni fil-kontribuzzjoni tal-pensjonijiet.
Impatt fuq
l-imposta speċjali/ta' solidarjetà = 5,5 %
tal-varjazzjoni fil-kontribuzzjoni tal-pensjoni fl-2011 u l-2012; 6 %
tal-varjazzjoni fil-kontribuzzjoni tal-pensjoni fl-2014. L-imposta
speċjali (5,5%) skadiet fil-31 ta' Diċembru 2012;
għalhekk il-linja baġitarja korrispondenti ma ġietx affettwata
fl-2013. L-imposta ta' solidarjetà (6%) kienet applikata
mill-1 ta' Jannar 2014.
[1]               Kif fis-seħħ qabel ir-Regolament
Nru 1023/2013 tat-22 ta’ Ottubru 2013 daħal
fis-seħħ.
[2]               Ir-Rapport tal-Eurostat dwar l-aġġornament
tal-2011 tal-valutazzjoni attwarja tal-2010 tal-Iskema tal-Pensjonijiet
tal-Uffiċjali Ewropej (PSEO), l-1 ta’ Settembru 2011, p 6;
[3]               Ir-rapport dwar l-aġġornament tal-2012
tal-valutazzjoni attwarja tal-2011 tal-Iskema tal-Pensjonijiet
tal-Uffiċjali Ewropej (PSEO), p. 6;
[4]               L-addendum għar-rapport tal-Eurostat
tal-1 ta’ Settembru 2013 minħabba l-aġġustament
tas-salarji skont ir-Regolament (UE) Nru 423/2014 tal-Parlament Ewropew u
tal-Kunsill tas-16 ta’ April 2014, u l-15 ta’ Mejju 2014,
p 3;
[5]               Skont l-Artikolu 83a(4), fejn jintwera li hemm
differenza ta’ mill-inqas 0,25 punt bejn ir-rata tal-kontribuzzjoni
attwalment applikata (11,0 %) u r-rata meħtieġa biex
jinżamm bilanċ attwarju (10,3%), il-Kunsill għandu jaġġusta
r-rata, skont l-arranġamenti stabbiliti fl-Anness XII. B’konformità
mal-Artikolu 2(1) tal-Anness XII, l-aġġustament ma jistax
iwassal għal kontribuzzjoni li tkun aktar minn punt perċentwali ‘l
fuq jew ‘l isfel mir-rata valida tas-sena preċedenti. Il-Kummissjoni
għalhekk tipproponi li tadatta r-rata tal-kontribuzzjoni għal
10,0 % b'effett mill-1 ta' Lulju 2012.
[6]               ĠU L 56, 4.3.1968, p. 1.